બ્રિટનના વડાપ્રધાન થેરેસા મે બ્રેક્ઝિટ અંગે તેમના કેબિનેટ મંત્રીઓ સાથે ગુરુવારે મહત્ત્વની મંત્રણા કરવાના હતા તે અગાઉ જ જેએલઆરના સીઈઓ રાલ્ફ સ્પેથે આકરા શબ્દોમાં નિવેદન કરતા કહ્યું હતું કે ‘બ્રેક્ઝિટ ડીલ ખરાબ છે અને તેને કારણે જેએલઆરને દર વર્ષે નફામાં ૧.૨ અબજ પાઉન્ડનો ફટકો પડશે. આથી અમારે અમારા ખર્ચમાં ખાસ્સો કાપ મૂકવો પડશે. હું કોઈને ધમકી નથી આપવા માગતો, પરંતુ આ પગલાંની જટિલતા અંગે તો અમારે પારદર્શકતા દાખવવી જ પડશે. અમે યુકેમાં રહેવા માગીએ છીએ. જગુઆર લેન્ડ રોવરનું હૃદય અને આત્મા યુકેમાં છે. યુકેમાં વધારે રોકાણ કરી શકીએ અને અમારા સપ્લાયરો, ગ્રાહકો અને ૪૦,૦૦૦ બ્રિટિશ કર્મચારીઓની સલામતીની ખાતરી મળે તે માટે વધારે નિશ્ચિતતાની તાત્કાલિક જરૂર છે.